গুলিবিদ্ধ হলেন জনপ্রিয় পঞ্জাবি গায়ক পরমিশ ভার্মা। শুক্রবার রাতে বাড়ি ফেরার সময়েই তাঁর উপরে হামলা হয়। 
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, গতকাল অর্থাৎ শুক্রবার রাতে তিনি মোহালির সেক্টর ৯১ দিয়ে বাড়ি ফিরছিলেন। সেই সময়েই তাঁকে গুলি করা হয়। 

এই বিষয়ে অন্যান্য খবর

ক্যামেরার সামনেই গান চলাকালীন গুলিবিদ্ধ গায়িকা, খুনি দর্শক!


‘গাল নেহি কাধনাই’ গানের জনপ্রিয় শিল্পী পরমিশকে দ্রুত একটি বেসরকারি হাসপাতালে ভর্তি করা হয়। তাঁর পায়ে গুলি লেগেছে বলে জানিয়েছেন মোহালির সিনিয়র পুলিশ সুপার কুলদীপ চহ্বাল। তবে তিনি বিপন্মুক্ত বলে জানা যাচ্ছে।
‘গাল নেহি কাধনাই’ গানটির মধ্যে দিয়ে দ্রুত জনপ্রিয়তা অর্জন করেছিলেন শিল্পী। এর মধ্যেই ঘটল এই অনভিপ্রেত ঘটনাটি।
পুলিশ তদন্ত শুরু করেছে। একজন গ্যাংস্টার দলপ্রীত সিংহ এই অপরাধের দায় স্বীকার করেছে বলে জানা যাচ্ছে।